कालका में नेशनल और स्टेट हाईवे से हटाए जाएंगे सभी ठेके
यह बोले डीटीसी
पिछले लंबे अर्से से नेशनल हाईवे और स्टेट हाईवे से शराब के ठेके हटाने की चल रही प्रक्रिया अब सिरे चढ़ती नजर रही है। अब स्टेट हाईवे पर इस महीने के बाद ठेके दिखाई नहीं देंगे क्योंकि 31 मार्च को ठेकों की 2016-17 मियाद पूरी हो जाएगी और इसके साथ ही 2017-18 के लिए जारी किए जाने वाले ठेके अब स्टेट हाईवे से 500 मीटर दूर ही रहेंगे। जानकारी के अनुसार नेशनल हाईवे और स्टेट हाईवे से शराब के ठेके हटाने के लिए सुप्रीम कोर्ट पिछले लंबे समय से सख्ती अपनाए हुए है। स्टेट हाईवे एनएच से शराब के ठेके हटाने के लिए कोर्ट कई बार सरकार को निर्देश जारी करते हुए फटकार भी लगा चुका है। ऐसे में अब इस चालू वर्ष में हाईवे किनारे से ठेके हटाने का काम शुरू होगा। इस कार्रवाई को देखते हुए ठेके वालों को अपनी दुकान किराए पर देने वाले एक मालिक ने बताया कि अब कालका में जो लोग पिछले कई सालों से अपनी दुकानें ठेके वालों को किराए पर देने वाले लोग अब नए किराएदारों को तलाशने में जुट गए हैं। ऐसे में अब कालका पिंजौर में स्टेट हाईवे पर करीब दस दुकानें खाली होंगी, वहीं इससे बाजार में आने वाले लोगों ठेकों के साथ वाले दुकानदारों को राहत भी मिलेगी। क्योंकि कालका में ठेकों के आसपास हालात खराब ही रहते हैं। खासकर देसी शराब के ठेकों के पास तो लोगों का खासकर महिलाओं का गुजरना भी दूभर होता है।
डीटीसी, संजीव राठी ने कहा कि एक्साइज पॉलिसी एवं सुप्रीम कोर्ट की जजमेंट के अनुसार अब एक अप्रैल से स्टेट नेशनल हाईवे के दोनों साइड में 500 मीटर की दूरी के बाद ही ठेके खुल सकेंगे। यही नहीं, ठेका खोलने से पहले ठेकेदार को विभाग को जगह बताने के साथ-साथ उक्त जगह का लाइसेंस भी लेना पड़ेगा, ताकि ठेके की दूरी 500 मीटर के बाहर होना सुनिश्चित किया जा सके।
bho_Deva hne_Deva hin_Deva hin_Deva